A Bizottság 2564/95/EK rendelete

(1995. október 27.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1739/95/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kód alapján történik.

2. cikk

A mellékelt táblázat 2. árucikkének besorolása nincs hatással az 1556/95/EK tanácsi rendelet [4] alkalmazására.

3. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

4. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. október 27-én.

a Bizottság részéről

Mario Monti

a Bizottság tagja

[1] HL L 167., 1995.7.18., 7. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

[4] HL L 152., 1995.7.1., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Műanyag vagy fémburkolatú mikroprocesszoros- (programozható, ún. smart-) kártyaleolvasó készülék, amely a következőket foglalja magában: a smartkártya behelyezésére szolgáló nyílás, egy folyadékkristályos kijelző, valamint 10 numerikus billentyűvel, négy funkcióbillentyűvel, egy érvényesítő és egy javító billentyűvel ellátott billentyűzet.A készülék akár hordozható, asztalra vagy pultra helyezhető falra szerelhető stb. kivitelben is készülhet. Használható önmagában vagy perifériaegységként a banki, üzleti vagy orvosi szférával kapcsolatos adatfeldolgozásra, járművek hozzáférésének ellenőrzésére, munkaidő-menedzsment területén stb. automatikus adatfeldolgozó készülékhez csatlakoztatva vagy ilyen csatlakozás nélkül. | 84719980 | A besorolást a Kombinált Nómenklatúra 1. és 6. általános szabálya, valamint a 8471, 847199 és 84719980 KN-kód megfogalmazása határozza meg. |

2.Saját burkolat nélküli, fülhallgató-csatlakozóval és hangerőszabályzó gombbal ellátott, számítógépbe szerelhető CD-ROM-meghajtó hang, szöveg és képanyag lejátszására.A fenti CD-ROM-meghajtó lehetővé teszi a számítógép multimédiás működését, szöveg, kép- és hanganyagok lejátszását, valamint audio- és fotócédék olvasását. | 85219000 | A besorolást a Kombinált Nómenklatúra 1. és 6. általános szabálya, a 84. árucsoporthoz fűzött 5. B. megjegyzés, valamint a 8521 és 85219000 KN-kód megfogalmazása határozza meg. |

3.Hang és képanyag számítógépes (multimédiás) lejátszására szolgáló rendszer, amely az alábbi – kiskereskedelemben készletként árusított – összetevőkből áll:CD-ROM-meghajtó fülhallgató-csatlakozóval és hangerőszabályzó gombbal, a hangkártyát és az audioegységet összekötő – a CD-ROM-meghajtóhoz és a hangkártyához csatlakoztatható – kábel, valamint | 85219000 | A besorolást a Kombinált Nómenklatúra 1., 3. b) és 6. általános szabálya, a 84. árucsoport 5. B. megjegyzése, a 85. árucsoporthoz fűzött 6. megjegyzés, valamint a 8521, 85219000, 8524, 852490 és 85249091 KN-kód megfogalmazása határozza meg. A rendszer meghatározó jellege a CD-ROM-meghajtótól ered. A 85. árucsoporthoz fűzött 6. megjegyzés értelmében a lemezt külön kell besorolni. |

egy vezérlőművelethez szükséges információt hordozó lemez. | 85249091 |

4.Automatikus adatfeldolgozó készülékbe – televíziós adás vétele céljából – beépíthető tunerkártya.Ez az elektronikus kártya egy olyan nyomtatott áramköri lap, amely különféle integrált áramkörökből és egyéb elektronikus összetevőkből áll. Megfelelő szoftverrel és antennával a kártya automatikus csatornakeresésre, televíziós adás vételére és rögzítésére is alkalmassá teszi az automatikus adatfeldolgozó készüléket. | 85281091 | A besorolást a Kombinált Nómenklatúra 1. és 6. általános szabálya, a 84. árucsoporthoz fűzött 5. B. megjegyzés, valamint a 8528, 852810 és 85281091 KN-kód megfogalmazása határozza meg. |

--------------------------------------------------